《醴泉帖故人谢溶所遗每一展观辄为怆然》
明代·释今沼

故人遗帖留残匣，几度临书似旧时。懒拙已忘王卫法，凄凉徒旧范张悲。

墨痕尚忆师秦漏，石拓犹闻辨宋螭。今日清斋想奇字，玉楼天上勒新碑。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。旧全集行世。清同治《番禺县志》卷四九旧传。